52. Nagy Ferenc miniszterelnök nyilatkozata a külföldi sajtónak

Ami a másik kérdést illeti – folytatta a miniszterelnök – a svábok kitelepítése révén nem tudunk helyet teremteni. A magyarországi sváb lakosságot általában nem vonjuk kollektív elbánás alá, csak azoknak a kitelepítéséről van szó, akik tetteikkel vagy állásfoglalásaikkal ténylegesen vétettek a magyar állameszme ellen. Ezeknek száma nem akkora, hogy eltávolításukkal helyet biztosíthatnánk 200.000 csehszlovákiai magyarnak, nem beszélve arról, hogy a nincstelen magyar mezőgazdasági munkásság jelentékény részének a földreform során nem jutott föld. Egyébként a 200.000 magyar kérdésében a megoldásnak annyiféle lehetősége van, hogy ezekről ma korai lenne beszélni.

Quelle: Magyar Nemzet, Kedd, 1946. október 15.